钦定古今图书集成/方舆汇编/边裔典/第060卷 > 北魏
## 钦定古今图书集成/方舆汇编/边裔典/第060卷 > 北魏

高附国北魏时改名《阎浮谒》。

按《魏书西域传》：“阎浮谒国，故高附翕侯，都高附城，在
弗敌沙南，去代一万三千七百六十里，居山谷间。”

后汉

### 和帝永元十二年冬十月西域蒙奇兜勒二国遣

使内附，赐其王金印、紫绶。

按：《后汉书和帝本纪》云云。

后汉

### 和帝永元十二年冬十一月西域蒙奇兜勒二国遣使内附赐其王金印紫绶

按：《后汉书和帝本纪》云云。

后汉

### 桓帝延熹九年秋九月大秦国王始遣使奉献

按《后汉书桓帝本纪》云云。按《西域传》，“大秦国一名
犁鞬，以在海西，亦云海西国。地方数千里，有四百馀
城，小国役属者数十。以石为城郭，列置邮亭，皆垩墍
之。有松柏诸木百草。人俗力田作，多种树蚕桑，皆髡
头而衣文绣。乘辎軿白盖小车，出入击鼓，建旌旗旛
帜。所居城邑，周圜百馀里，城中有五宫，相去各十里，
宫”室皆以水精为柱，食器亦然。其王日游一宫，听事
五日而后遍。常使一人持囊随王车，人有言事者，即
以书投囊中；王至宫发省，理其枉直。各有官曹文书。
置三十六将，皆会议国事。其王无有常人，皆简立贤
者。国中灾异及风雨不时，辄废而更立，受放者甘斥
不怨。其人民皆长大平正，有类中国，故谓之“大秦。”土
多金银奇宝，有夜光璧、明月珠、骇鸡犀、珊瑚、琥珀、琉
璃、琅玕、朱丹青碧刺。金缕绣织成金缕罽，杂色绫作

焉。以金银为钱，银钱十当金钱一。与安息、天竺交市
于海中，利有十倍。其人质直，市无二价，谷食常贱，国
用富饶。邻国使到其界首者，乘驿诣王都，至则给以
金钱。其王常欲通使于汉，而安息欲以汉缯彩与之
交市，故遮阂不得自达。至桓帝延熹九年，大秦王安
敦遣使自日南徼外献象牙、犀角、玳瑁，始乃一通焉。
其所表贡，并无珍异，疑传者过焉。或云“其国西有弱
水流沙”，近西王母所居处，几与日所入也。《汉书》云：“从
条支西行二百馀日。”近日所入，则与今书异矣。前世
汉使皆自乌弋以还，莫有至条支者。又云：“从安息陆
道绕海北行，出海西至大秦，人庶连属。十里一亭，三
十里一置，终无盗贼寇警。而道多猛虎师子遮害，行
旅不百馀人，赍兵器辄为所食。”又言：“有飞桥数百里
可度。海北诸国所生奇异玉石诸物，谲怪多不经，故
不记”云。